b'\n_START_ARTICLE_\nVimpel\n_START_PARAGRAPH_\nVimpel ehk viir on pikk ja kitsas v\xc3\xb5i l\xc3\xb5pust kitsenev erikujuline lipp. See kinnitatakse vardasse v\xc3\xb5i masti tavaliselt \xc3\xbche v\xc3\xb5i kahe punktiga._NEWLINE_Vimplid valmistatakse tavaliselt piisavalt vastupidavast kangast.\n_START_SECTION_\nKasutamine\n_START_PARAGRAPH_\nVimplid v\xc3\xb5ivad t\xc3\xa4histada n\xc3\xa4iteks riiklikku v\xc3\xb5i organisatsioonilist kuuluvust v\xc3\xb5i olulist ametikohta. Vimpleid kasutatakse t\xc3\xa4nap\xc3\xa4eval sageli laevadel (eriti s\xc3\xb5jalaevadel) v\xc3\xb5i traditsioonilistel ehitistel. Kasutusel on ka dekoratiivsed lauavimplid v\xc3\xb5i riputamiseks sobilikud suveniirvimplid. Erinevalt riigilipust v\xc3\xb5ib riigiv\xc3\xa4rvides vimpel olla heisatud mastis iga p\xc3\xa4ev._NEWLINE_S\xc3\xb5na "vimpel" kasutatakse ka kolmnurkse (nt Nepali) lipu kohta.'